CSÁSZÁRI HÁREM
AZ OSTROM ELŐTT KÉT ÉVVEL
Mara szultána, megérkezett a szultán.
Ide?
Mármint... nem, csak...
a nagyteremben vár.
Mondd meg a szultánnak, csatlakozom hozzá, amilyen gyorsan csak visz a lábam.
Köszönöm, szultána!
Mara Brankovics a 15. század egyik fő személyisége.
Mehmed a legnagyobb tisztelettel övezte.
Kulcsszerepet játszott.
Mindenkihez rokoni kapcsolatok fűzték.
Konstantinápoly királyi családjához, Szerbia uralkodó családjához.
Nyugaton is sok kapcsolata volt.
Ő volt a kapocs a szláv világ,
a görög világ, az oszmán világ és a nyugati világ között.
Mehmed...
Mennyire hiányoztál!
Mara anya.
Mi az?
Amikor kisgyerekként jöttem hozzád, sajátodként bántál velem.
Kedves szavaid
sötétebb mondanivalót előznek meg?
Elengedlek a háremből.
Most, hogy apám nincs többé, szabadságoddal tartozom neked.
Elküldenél?
Persze, hogy nem,
de ideje visszatérned Szerbiába családodhoz.
Janicsárcsapat kísér haza e hét végeztével.
Ezt nem teheted!
Itt van a családom!
Itt a helyem,
a te szolgálatodban!
A Balkánon szolgálsz majd.
Szükségem van rád, Mara anya.
Ki másban bízhatnék meg kétely nélkül?
Bár Mara Brankovics Murád halála után választhatta volna
az ismeretlenséget, Mehmed udvarában igen fontos tanácsadó lett.
Te leszel a hangom és a fülem nyugaton, ahogy közeledik az óra.
Konstantinápoly?
- Ily hamar? - Meg kell esnie.
Ha elbukom, elveszítem a trónom,
s talán az életem.
De a várossal, Mara anya, én leszek az új cézár.
Akkor, kérlek,
mielőtt elmegyek, fogadd el a tanácsomat.
Tanulmányozd apád vereségeit
és azokéit, akik előtte jártak!
Vereségeik vezetnek diadalra
Konstantinápoly kapujában!
A NETFLIX SAJÁT GYÁRTÁSÚ SOROZATA
Minden birodalomnak van kezdete.
Egy birodalom vérből, vasból, pénzből és hódításból születik.
1453-ban
XI. Kónsztantinosz bizánci császár és II. Mehmed oszmán szultán
ádáz háborút vív Konstantinápolyért.
Addig 23 sereg próbálta bevenni a legendás várost.
Mind kudarcot vallottak.
A vérfürdőből egy uralkodó kerül ki győztesként.
Aki az elkövetkező 300 évre megváltoztatja a történelem menetét.
Egy birodalom felemelkedéséhez
egy másiknak vesznie kell.
II. Mehmed oszmán szultán két hete ostromolja
Konstantinápolyt a legnagyobb szabású
tüzérségi támadással, melyet valaha is látott a világ.
Mehmed elit csapatait küldi
Kónsztantinosz császár védelmi vonala ellen
a város ősi kőfalaira.
A védők, akiket az itáliai szerencselovag,
Giovanni Giustiniani vezet,
minden támadást visszavernek.
A falak még mindig állnak...
1453 AZ OSTROM HARMADIK HETE
...de a Konstantinápolyért vívott csata egyszerre több fronton zajlik.
Ha belegondolunk Konstantinápoly földrajzába,
a víz szinte teljesen körülöleli a várost,
tehát szükség van vízi erőkre
a város környéke feletti uralom átvételéhez.
Az a front nagyon aggasztó,
és az ostrom lefolyása szempontjából katasztrofális lehet.
Konstantinápolyt a legjobban védett városnak tartják
a középkorban,
de páncélján rés van:
a gyengébb, rosszul védett, tenger felőli falak az Aranyszarv-öböl mentén,
a város északkeleti oldalán.
Az Aranyszarv-öböl bejáratát egyvalami védi:
egy masszív, közel egy kilométer hosszú öntöttvas lánc.
A törökök hatalmas hadiflottájukkal nem tudnak bejutni az Aranyszarv-öbölbe
a hatalmas lánc miatt, amely a fellegvártól
a genovai kolóniáig, a Galata-toronyig húzódik.
Ellenséges hajó közeledtére kifeszítették a láncot,
amely gátat szabott a betolakodóknak,
és a lánc mögötti hadihajókról lőhették
a mozdulni nem tudó ellenséget.
Baráti szándékú hajók előtt leeresztették a láncot,
hogy azok bejuthassanak.
A bizánci hadiflotta kicsi, 30 hajónál is kisebb,
de az Aranyszarv-öböl kikötőjében biztonságban van.
Mehmed tanulmányozta a kudarcba fulladt előző 23 ostromot.
A tengeri utak feletti uralom nélkül gyakorlatilag lehetetlen a győzelem.
Új, 126 hajóból álló flottája
hetek óta próbálja áttörni az Aranyszarv-öböl védelmét.
Az oszmánok
gyakorlatlan tengerészek hírében álltak.
Szárazföldi beállítottságúnak tartották őket,
akik a görögökre hagyják a tengerjárást.
Valójában Mehmed sokat fektetett egy hajóhad felépítésébe,
nem utolsósorban azért, mert fennállt a kockázat,
hogy a bizánciakat itáliai városállamokból érkező flotta segítheti.
Az ostromnak e haditengerészeti oldalát gyakran elfelejtik.
AZ OSTROM 14. NAPJA
Április közepén az oszmánok megtudják, hogy genovai hadihajók
közelednek nyugatról, a Földközi-tenger felől.
Három nap múlva megérkeznek.
Akár két napon belül is, ha a szél kedvező.
Félek, ez csak az első keresztény flotta.
Az esti támadás katasztrofális volt.
A rómaiak olasz zsoldosaikkal kinevetnek minket!
Szerencséjük volt, szultán.
Baltaoglu pasa, nem engedhetek meg magamnak még egy ilyen szégyent.
Történelmünk legnagyobb flottáját irányítod.
A genovai hajók semmi szín alatt nem érhetik el a várost, admirális!
Szultán, ígérem,
a tenger fenekére küldjük a genovaiakat.
Skorpióhalak fogják csontjaikat tisztára csipkedni.
Nem kétlem, hogy győzedelmeskedsz.
De ha elbuksz,
téged doblak a skorpióhalak vacsorájául.
OSZMÁN HADITENGERÉSZETI PARANCSNOKSÁG
A genovai hadiflottát a világ legfélelmetesebbjei között tartják számon.
Megállításával Mehmed legfőbb admirálisát,
Baltaoglu Szülejmánt bízza meg.
Baltaoglu, akinek a beceneve „Baltafi”,
félelmet nem ismerő harcosként szerzett magának hírnevet
az elit janicsáralakulatban töltött évei alatt.
Parancsa szerint mindenáron meg kell akadályozni a genovaiak megérkezését.
De az itáliai hadihajóknál többel kell dacolnia.
A Márvány-tenger kiszámíthatatlan szeleiről és áramlatairól híres.
Baltaoglu aggódva várja az ellenséges hajókat.
A genovai flottát a pápa küldte.
Kónsztantinosz császár imáira válaszként közeleg,
és kritikus a város védelme szempontjából.
A hadihajók április 20-án érik el a Márvány-tengert,
és töretlenül haladnak az oszmán tengeri blokád felé.
Négy keresztény hajó jelenik meg a láthatáron.
Három hajó erősítést hoz a pápától,
íjászokat és harcosokat,
míg a negyedik várva várt ennivalóval van megrakodva.
Isten kegyelméből, mint mondtam, jönnek.
Isten kegyelméből nincsenek itt... egyelőre.
Ezek genovaiak, Lukasz nagyúr!
Foglaljon helyet, élvezze páholyból a látványt!
Tehát a négy vitorlás közelebb hajózik,
és a török admirális is a helyére küldi a maga hajóit.
Mindössze négy hajó?
Lehetetlen, hogy ne lenne több!
Vacsorára végzünk!
A város szárazföld felőli falánál
továbbra is patthelyzet áll fenn a bizánci védők és az oszmán sereg között.
Mehmed szárazföldi erői új frontot nyitnak
Konstantinápoly áthatolhatatlannak tűnő falai elleni offenzívájukban.
Ha már nem tudnak a falakon áttörni,
akkor alájuk próbálnak férkőzni.
Gyerünk, lusta disznók!
Ássatok!
A Mehmed aknaásási műveletét
több száz szerb ezüstbányász vezeti.
Mehmed árkászai, ahogy akkoriban nevezték őket,
szerb bányászok voltak,
akik alagutakat ástak a falak alatt
azok meggyengítésére, beomlasztására.
Az oszmánok alagutakat ástak a falak alatt,
hogy aláaknázzák azokat: innen ered a kifejezés.
Ha puskaportöltetet
robbantanak a falak alatt,
akkor a falak összeomolhatnak.
Ugyanez a hatása, ha tüzet raknak alájuk:
a falak összeomlanak.
Kónsztantinosz császár és a bizánciak válasza az aknákra:
John Grant skót katona, aki sajátos ismeretekkel rendelkezik.
John Grant érdekes figura.
Nagyjából az egész történelemben,
szinte minden háborúban találomra felbukkan egy-egy brit egyéniség.
És mindig, illetve gyakrabban, mint nem, skót az illető.
Mert valamilyen oknál fogva harci gén szorult beléjük, vagy nem is tudom.
Grant mérnök hírében áll,
akinek az ismereteit a bizánciak felhasználták,
az aknázás miatt.
Az aláaknázásra ellenaknázással kell válaszolni.
Egy másik csapat is ásott a föld alatt,
és próbálták meghallani
az első ásó csoportot, amint a falakat aláaknázzák.
Grant stratégiája igen egyszerű volt.
Vizeshordókat állíttatott fel,
és figyelte a víz hullámzását.
Ezzel a módszerrel fedte fel az aknák helyeit.
Legények, rajtatok a sor!
A napok hetekbe nyúlnak,
ahogy a szerb bányászok titokban ássák az alagutat az oszmán védőárkoktól
a városfalakig.
Gyorsan!
Ha elérik a falakat, azok leomlanak,
és a koszos, behemót török a mi tojásainkat falja fel reggelire!
Mindössze Baltaoglu áll oszmán hadihajóival
a genovai flotta, és a számára
menedéket jelentő kikötő, az Aranyszarv-öböl között.
Legelébb meg kell állítaniuk a nagyobb, gyorsabban vitorlázó hajókat.
Az oszmán tengerészek akcióba lendülnek,
hogy nyilazási távolságba érjenek a genovai vitorláktól.
A GENOVAI FLOTTA
Elcsendesülő szél lassítja a genovai hadihajókat.
Tehetetlenül rostokolnak, a közeledő oszmánok prédájaként.
Húzd meg!
ĺjászokat készíteni!
ĺjat feszíts!
Ereszd neki!
Fedezékbe!
Oltsátok a tüzet!
ĺjat feszíts!
Vitorlát célozz!
Ereszd neki!
Ezt túl nem élik!
Még ne essen kétségbe!
Csak az kell, hogy a szél feléledjen.
Rajta!
Rajta, fiúk! Rajta!
- Húzd meg! - Teljes erőből húzzatok bele!
Lassulnak!
Húzd meg!
A szélcsendben elernyednek a galleonok vitorlái.
Ez segít a kisebb, evezős oszmán hajóknak, hogy utolérjék őket.
Végezz velük, Baltaoglu!
Konstantinápoly nyugati falainál
a szerb aknaásók folytatják az alagútásást a város felé.
Közel járunk, fiúk!
Itt valami bűzlik!
Itt vagy, szarházi!
Vissza!
Gyújtsatok alájuk, legények!
John Grant görögtűzzel perzseli fel az alagutakat.
A görögtűz a napalm ősi változata,
amely hozzátapad, amihez csak hozzáér, és órák hosszat ég.
Mehmed aknászai tucatszámra vesznek oda,
és Konstantinápoly falai továbbra is állnak.
A Márvány-tengeren mindeközben teljesen elcsendesültek a szelek.
Az oszmán hadihajók közeledtével
a genovai flotta kezd kifutni az időből.
Jönnek!
Hajókat összekötni!
A keresztények végül összekötik a hajókat,
és egyfajta lebegő kastélyt alkotnak, amely ugyancsak könnyű célpontként fest.
Azonban élvezik azt az előnyt, hogy magasabbak.
Az oszmán hajókra felülről lőhetnek.
Átszállásra készülj!
Mindet megölni!
Egyet se hagyjatok életben, fiúk!
Mindet megölni! Rajta!
Az oszmánok hajója a kadirga.
Egyszerű hajó.
Az európaiak közben galleonokkal hajóztak.
Amikor egy kadirga odaér a galleonhoz,
azt meg kell mászni.
Sokkal könnyebb nekik megölni a felfelé mászókat, mint fordítva.
Rajta!
Süllyeszd el őket, Baltaoglu! Tedd meg most!
Gyerünk már!
Rajta!
Mozgás!
A káosz közepette Baltaoglu súlyosan megsebesül.
A Márvány-tenger szeszélyes szelei ismét beavatkoznak...
Ne!
...a genovai hajók vitorláit dagasztva.
Egy utolsó, kétségbeesett sprint indul az Aranyszarv-öböl felé.
Baltaoglu, akinek sok embere halott vagy sebesült,
egyre inkább lemarad a menekülő genovai flotta mögött.
Gyorsan, emberek!
Mielőtt elérik az Aranyszarvat!
Mindkét oldal mindent belead, de végül a négy hajó
eljut egészen a láncig,
amelyet leeresztenek, és ők behajóznak az öbölbe.
És ez nagyot javít az ostromlottak morálján.
Mily dicső nap a mai!
Isten ránk mosolygott!
Hozzátok elém Baltaoglut!
Az oszmán hadiflotta 140 hajója
nem volt képes megállítani pusztán négy genovai hajót,
melyekből csak három volt hadihajó.
Mehmed ki volt kelve magából. Nagyon fel volt dúlva. Nem is csoda.
A Szentlélek mentett meg ma minket.
Amíg velünk a Szentlélek, állni fognak a falak!
Szultán! Elhoztuk Szülejmán pasát.
Talán végre megtanulják az oszmánok, hol a helyük.
Talán, de a szultán büszke, és sokat csorbult mind a hada, mind a büszkesége.
Valamit akarni fog erőfeszítéseiért cserébe.
Akkor térdeljen a császár elé, és könyörögjön érte!
Mégis bölcs dolog lenne emlékezni a temperamentumára.
Ha segítenénk neki megőrizni a méltóságát...
például ha fegyverszünetet ajánlanánk fel.
- Fegyverszünetet? - Csak Isten adhatja meg!
Szultán!
Vigye az üzenetet maga, Lukasz nagyúr, ha annyira kedveli.
Bízzon Isten szózatában, Lukasz!
Mehmed kutyái farkukkal a lábuk között iszkolnak haza!
Itt helyben fejezlek le!
Mondd meg, miért ne tenném!
Kudarcommal cserbenhagytalak, szultán.
Bocsáss meg!
Bolondot csináltál belőlem!
Gyáva féreg vagy!
Mondhatsz, amit akarsz, szultán,
de gyáva nem vagyok.
Örömmel meghaltam volna a hajómon,
és szívesen halok meg itt kardod által.
Minden hiba az enyém.
Büntess meg, szultán,
de embereimnek kegyelmezz meg!
Harcoltunk, ameddig bírtunk.
Kegyelmezz neki, szultán!
Tiszteletre méltó ember, aki számtalan csatában bizonyította,
hogy hűséges katonád.
A szolgálatodban vesztette el egyik szemét.
Mehmednek szokása, hogy embereivel példát statuáljon.
Baltaoglu admirális nem tudott megnyerni egy tengeri csatát a városfalak alatt,
és Mehmed az egész hadsereg előtt kipellengérezte,
kivégzését tervezve.
Ez felhívta mindenki figyelmét arra,
hogy kudarcot nem vallhatnak, és hogy rajtuk a szultán szeme.
Szultán!
Kegyelmezz meg parancsnokodnak!
Szülejmán pasával együtt harcoltam Bulgáriában.
Jó ember. Életemet adnám érte.
Én is az enyémet!
Igazi harcosként küzdött.
Legfőbb parancsnokotokkal mertek szembeszállni?
Mindannyiótokat karóba kéne húzassalak!
A kegyelem nemes dolog, szultán.
A kegyelem nemes dolog.
Veress rá 100 korbácsot!
Kegyelmes vagy, szultán.
Mennyire rossz az állapota?
Therma úrnő?
Csak azt remélem, tisztességes temetést kapnak.
Mocskos a kötése.
Kissé elfoglalt vagyok.
Hadd tisztítsam meg a sebét, mielőtt elgennyesedik!
Ez lehet, hogy fájni fog.
Kibírom.
SZENDRŐ TARTOMÁNY, SZERBIA
Mara, hírek Konstantinápolyból.
A Mehmedet Konstantinápoly falainál ért kedvezőtlen fordulat híre
eljut a Balkánra.
Mi az, nővérem?
Mostohaanyja, Mara ekkor az ő apja,
Brankovics György szerb uralkodó udvarában él,
aki az oszmánokkal törékeny békeegyezményt kötött.
Uram, most küldhetünk hadsereget.
A török megrekedt Konstantinápoly falainál.
Az oláhok is velünk tartanának.
A szerbek és a magyarok régóta vetélytársai az oszmán-törököknek.
A magyarok keresztes hadjáratot indítottak Mehmed ellen kilenc évvel korábban,
első uralkodása alatt.
Állandó fenyegetést jelentenek.
Mi hír a katolikusokról és a pápáról?
Az a hír járja, hogy 40 itáliai hajó
gyülekezik az Égei-tengeren.
Egy hónap alatt elérhetik a várost.
Ez...
Stefan tábornok.
Mi az, lányom?
Nem is tudtam, hogy látogatóba jött.
Semmi fontos.
Aggasztó híreket hallok vérontásról Konstantinápolyban.
Mindig sokat pletykálnak, drágám.
Akartál valamit?
Kérlek, folytassátok!
Küldj hírnökért!
Konstantinápolyba kell sietnie.
AZ OSTROM HARMADIK HETE
Majdnem három hét harc után
Konstantinápoly ostroma fordulóponthoz érkezett.
Mehmednek döntenie kell: veszteségeit leírva visszavonul, vagy taktikát vált.
Táborában egy nagyobb kérdés is van.
Vajon még mindig övé-e a katonái hűsége?
Az oszmán táborban nyomott hangulat uralkodott,
melyet a hadsereg legkishitűbb elemei szítottak.
Lehetséges volt, hogy ha túl soká tart az ostrom,
a városba erősítés érkezik nyugatról.
Akkor mindennek vége lenne.
E várost bevenni még Nagy Sándornak vagy Cézárnak is szinte lehetetlen lenne.
Szinte lehetetlen, de nem teljesen az.
Egész hadseregük a város falainál tömörül.
Feltételezésekre alapozol.
Ha elveszítjük embereink bizalmát, az nem lesz holmi feltételezés.
Pasa, biztosíthatlak...
Most az kell, hogy a kudarcot győzelembe fordítsuk át.
Ajánljunk fegyverszünetet az ostrom feloldására.
A császár ostoba lenne, ha az adott helyzetben nem fogadná el.
Ebben a helyzetben olyan engedményeket követelhet,
melyeket még egyetlen szultán sem ért el.
Adókat, bővült határokat, területet.
De nem a várost.
Mindentől függetlenül nyilvánvaló győzelem lenne.
- Talán a te idődben... - Elég!
A szerb udvarból, kizárólag a szultán kezébe!
Mostohaanyám balkáni államok összeesküvésére figyelmeztet.
Gyorsan kell cselekednünk.
Egyetértek.
Mehmed fiatal és makacs.
Olyasmit akar tenni, ami megragadja az emberek fantáziáját.
De Csandarli pasa és a hozzá hasonló emberek bürokraták.
Béketárgyalás. Kesztyűs kéz.
„Ne kockáztassuk, amit már elértünk.”
A képzelet szép és jó, de mennyibe kerül?
Halil pasa, fontolóra veszem a javaslatodat.
Ez minden, köszönöm.
Zaganosz pasa, jer velem!
Mert ha Mehmed nem tudja elfoglalni a várost,
akkor mi lesz?
A közelgő nyugati támadásról szállongó hírek közepette
kémek közvetítenek titokban a bizánci és az oszmán udvar között.
Gyerekként a falakon játszottál,
mikor nem figyelt a rabszolgatartó.
Ne mondd, hogy nem tudsz egy rejtett kiutat a városból!
De a falakon kívül túl veszélyes!
Mindenütt törökök vannak.
Nem fizettelek elég jól?
Nem szereztem neked munkát a palotában?
Hadd legyek üzenetvivőd! Egy nőt nem vesznek észre.
Ez kényes ügy.
Személyesen kell intéznem.
Van...
egy régi ciszternarendszer.
Vigyél oda!
ANA
Akkor jöttem mindig ide játszani, mikor egyedül voltam.
Még soha, senkinek nem mutattam meg.
Jól választottam veled, drága lányom!
Hosszabb ideje csergedezik ereidben a bátorság, mint a legtöbb harcoséiban.
Erre!
A Konstantinápoly alatt kígyózó ősi ciszternák
rejtett utat nyújtanak a városból kijutáshoz.
Az oszmán tábortól fél kilométerre vagyunk.
Jól van.
Menj vissza a városba!
Ha a törökök meglátnak, helyben megölnek!
Elbánok velük.
Menj vissza!
Figyelj!
Menj, gyermekem!
Állj! Ki vagy, és mi útban jársz?
Római nemes vagyok, hírt hozok, amely segítheti ügyeteket.
Akkor miért térdelsz, mint egy rabszolga?
Ha tudnád, ki vagyok, katona,
kicsit több tisztelettel beszélnél velem.
Ébredj!
Ébredj, vén görög!
Meghaltam, és pokolra szálltam!
Helyedben megválogatnám a szavaimat, Notarasz nagyúr!
Én vagyok az egyetlen oka, hogy még élsz.
Átpártolni jöttél?
Aligha.
Üzleti ügyben járok.
Azért jöttem, hogy megbeszéljük a fegyverszünet feltételeit.
A császár parancsára?
Őt hagyd rám.
Add elő az ajánlatodat!
Elmondom, mit ajánljon Mehmed.
A város elfoglalására irányuló kísérleteitek kudarcot vallottak.
Seregetek hamarosan fellázad,
és fiatal szultánotok életével fizet majd a vereségért.
Ugyanez elmondható a császárodról is a maga itáliai zsoldosaival.
Kónsztantinosz igazságos ember.
Bölcsen tudja, mikor kell megálljt parancsolni.
Mehmed az én szultánom.
Akkor beszélj a fejével!
Vessen véget az ostromnak,
mielőtt egy egységes keresztény hadsereg felbukkan ama kapuknál.
Ha eljönnek.
Mindketten tudjuk, hogy csak idő kérdése.
Ha a szultánod nem hátrál meg,
mind veszítünk.
Milyen feltételeket javasolsz?
Növekszik a nyomás, hogy fegyverszünetet kössenek a bizánciakkal.
Mehmed kezd kifutni az időből, hogy rátaláljon Konstantinápoly kulcsára.
Egy nap,
mikor meghalok,
ez ismét a tiéd lesz.
Ez a kard megszámlálhatatlan csatában forgott.
De hallgass ide, fiam!
Minden nagy vezérnek...
van egy ilyen fegyvere,
melyet áthat őseinek öröksége...
legendája...
és reménysége.
De egy birodalom fenntartásához...
nem elég a fegyver.
Kell hozzá bölcsesség, hűség,
stratégia és ösztön.
Végső soron, Mehmed,
az elméd...
nyeri meg a csatát.
Hívd a térképészemet és egy írnokot!
Mehmedben megvan, ami Napóleonban is megvolt.
Szívós, szerencséje van,
és sarkallja sorsának tudata.
Valahogy mindennek, amit csak tett Mehmed, jó volt az időzítése.
Zaganosz pasa, rájöttem, hogy juttathatjuk be hajóinkat az Aranyszarv-öbölbe,
de most kell lépnünk.
Eget-földet megmozgatnék érted, szultán. De hogyan?
Amit mondok, nem juthat ki innen.
Egy léleknek se mondhatod el, míg bele nem vágunk.
Mindhalálig híved vagyok, te is tudod.
Nézd!
Ha a gyaurok az Aranyszarv-öböl felőli támadást kényszerülnek
visszaverni, erőiket ritkítva,
a szárazföldi falak sebezhetőek lesznek.
Igen, de a láncok! Lehetetlen.
Megkerüljük a láncot.
Nem értem, szultán. Át akarod helyezni a sereget?
A hadihajókat akarom átvinni...
a szárazföldön.
A feliratot fordította: Kornelia DeKorne